**Forslag fra bestyrelsen**

Hensættelser til oprensning af søen på Farversøvej.

Bestyrelsen foreslår at vi hensætter 150.000 kr. i årene 2026 og 2027 og fra 2028, 200.000 kr. årligt til oprensning af søen på Farversøvej.

Samlet bliver hensættelserne til oprensning af søen pr år:

* År 2026: 150.000 kr
* År 2027: 150.000 kr
* År 2028: 200.000 kr
* År 2029: 200.000 kr
* Herefter hensættes 150.000 kr årligt til vedligeholdelse og oprensning af søen

Begrundelse for forslaget:

Søen på Farversøvej modtager drænvand fra vores dræn og overfladevand fra Hornbækvej. Søen fungerer som et vandreservoir for regnvand og sikrer, at haverne i A og B området ikke bliver oversvømmet, og at områderne ikke er plaget af højt terrænnært grundvand. Gror søen til, kan den ikke opsamle vandet.

Søen er groet til med dunhammer, og den er på vej til ikke at kunne modtage tilstrækkeligt vand fra vores dræn. For at undgå en total tilgroning, vil bestyrelsen iværksætte en årlig beskæring af søen. En sådan beskæring har en årlig omkostning på ca. 70.000 kr, som vil indgå i foreningens løbende vedligeholdelsesudgifter.

Denne beskæring kan udskyde behovet for fuldstændig oprensning af søen. Samtidig ønsker bestyrelsen at etablere en opsparing på 150.000 kr. årligt i årene 2026 og 2027 og fra 2028, 200.000 kr. årligt, til oprensning af søen i vinteren 2028/2029. Herefter ønsker bestyrelse, at der årligt hensættes 150.000 kr til fremtidig vedligeholdelse af søen.

Søen er beskyttet natur jf. Naturbeskyttelsesloven §3, hvilket betyder at OF Kvistgård som lodsejer skal søge Helsingør Kommune om dispensation til oprensning af søen. En sådan ansøgningsproces tager typisk 1 år. I en dispensation vil kommunen ofte stille krav til hvornår på året en oprensning må foretages, hvor dybt der må renses op, og hvor stort areal af søen vi må oprense. Ofte vil kommunen også stille krav til hvilke områder af søen, der må graves i, da der er sjældne og beskyttede dyr og planter i søen. Når man har modtaget en dispensation fra kommune til oprensning, har vi 3 år til at gennemføre oprensningen. Bestyrelsen anser det som rettidig omhu at igangsætte ansøgningsprocessen nu, og spare penge op til oprensningen af søen, så vi sikrer et velfungerende drænsystem og et velfungerende vandreservoir.

Dette forslag vil indebære en lokalkontingentstigning i 2026 på 750 kr. pr. år.

